NK Zvijezda Gradačac

**Nogometni klub Zvijezda Gradačac** je nogometni klub iz Gradačca, Tuzlanski kanton, Bosna i Hercegovina. Takmiči se u Drugoj ligi Federacije Bosne i Hercegovine.

Klub je osnovan 1922. godine. Najveći uspjesi su osvajanje druge i treće divizije bosanskohercegovačkog nogometa. Nadimak kluba je *Zmajevi*. Tradicionalne boje su crvena i bijela. Domaće utakmice igra na stadionu Banja Ilidža.

## Historija 
Prva nogometna lopta u Gradačac je donešena 1920. godine, od strane Osmanbeg Gradaščevića. Međutim, prvu nogometnu loptu sa kojom su se počele igrati utakmice, donio je student Branko Popović iz Beograda.

### Vardar 
Godine 1922. grupa studenata i đaka, na čelu sa Brankom Popovićem, osniva prvi nogometni klub pod nazivom Vardar. Ime Vardar sasvim slučajno su dali Branko Popović i Hasan Kikić. Obzirom da su se utakmice igrale samo ljeti, kada su djeca bila na školskom raspustu, ovaj klub nije bio član niti jednog nogometnog saveza, ali se uspio održati sve do početka Drugog svjetskog rata. Sve do tada igrali su se prijateljske utakmice, a prva utakmica sa nekim klubom iz drugog grada odigrana je sa Modričom 1923. godine.

Godine 1933. u Gradačcu dolazi do formiranja još jednog nogometnog kluba koji se zvao *Zmaj*. Odmah po formiranju ovog kluba nastalo je rivalstvo između Vardara i Zmaja, te kako su Zmajevi tražili susret sa Vardarom, to rivalstvo je poprimilo druge dimenzije. Naime, Vardar je pristao da odigra utakmicu pod uslovom da tim koji izgubi preda drugom timu loptu kao i svu drugu opremu, te da se mora rasformirati. Vardar je pobijedio sa 3:0 i prema dogovoru Zmaj se rasformirao i prestao sa daljim aktivnostima.

U periodu izmedju dva svjetska rata za Vardar su između ostalih igrali: Alić Nijaz, Alić Tasin, Džakić Ahmed, M. Halilović Rahman, Jovovič Mirko, Jovović Radovan, Kikić Hasan, Kikić Mustafa, Popović Doco, Popović Ljubo, Popović Nemanja, Pelešević Salih, Skenderović Mustafa, Spasojević Panto, Taslidžič Ešef, Taslidžić Fahrudin i Tirić Muharem. Nogometni klub Vardar postojao je sve do 1941. godine i pod tim imenom odigrao je utakmicu sa jednom njemačkom okupacionom jedinicom, koja se završila rezultatom 1-1. Prvim oslobađanjem Gradačca 1943. godine, veliki broj omladine, među kojima i tadašnjih nogometaša, odlazi u partizane čime prestaje igranje nogometa sve do kraja rata.

### 1945–1995 
mini|desno||200px|NK Zvijezda, 1972. godine
Godine 1945. ponovo se pokreće nogometna aktivnost, te se u augustu održava osnivačka skupština, na kojoj se naziv kluba mijenja u *Zvijezda*. Boja kluba je crvena i bijela, a znak na dresovima je bijeli krug sa crvenom petokrakom u sredini. Ime kluba kao i boja dresova su zadržani sve do današnjih dana, osim što je izmijenjen grb na kojem se više ne nalazi zvijezda petokraka. Od 1945. pa do 1992. godine Zvijezda se uglavnom takmičila u sreskoj, zonskoj, regionalnoj i podsaveznoj ligi, a najveći uspjeh u tom periodu postigla je 1978. godine, kada je postala član *Republičke lige BiH*.

### Premijer liga 
U periodu poslije rata u Bosni i Hercegovini, Zvijezda postiže najbolje rezultate kada na poziciju predsjednika kluba dolazi Fadil Novalić. Zvijezda za kratko vrijeme pravi velike pomake u organizacionom, finansijskom, infrastrukturnom i rezultatskom smislu. Klub najprije 2006. godine  osvajao prvo mjesto u Drugoj ligi FBIH - Sjever, da bi 2008. godine bila najbolja u Prvoj nogometnoj ligi FBIH, te tako ostvaruje plasman u Premijer ligu Bosne i Hercegovine. Do sada je najbolji plasman u Premijer ligi ostvarila u sezonama 2008/09. i 2011/12. kada je završila na sedmom mjestu.

## Uspjesi 
***Prva liga FBIH**
**Datoteka:Cup Winner.png (1): 2007/08.
***Druga liga FBIH - Sjever**
**Datoteka:Cup Winner.png (1): 2005/06.

## Plasman po sezonama 
## Stadion 
Prethodnik Zvijezde nogometni klub Vardar je igrao na stadionu koji je izgrađen 1920. godine. Nalazio se na mjestu sadašnjeg stadiona. Prvi Zvijezdin stadion je bio u industrijskoj zoni na lokaciji bivšeg mlina i korparskog preduzeća, da bi pedesetih godina bio preseljen na mjesto današnjeg *Gradačačkog sajma*. Taj stadion je bio smješten nadomak poznate *aleje kestenova*, odakle su se posmatrale utakmice, a nagib terena ispod aleje služio je kao prirodne tribine za sjedenje. Bio je poznat pod nazivom *Luka*.

Šesdesetih godina, napravljen je novi stadion na mjestu gdje se sada nalazi tvornica modne konfekcije *Kula*. Taj stadion je sa svih strana bio ograđen betonskim zidom, ali poplavom 1967. godine je potpuno porušen i Zvijezda se vraća na stadion ispod aleje. Izgradnjom privrednog centra *Skenderija*, Zvijezda je jedno vrijeme bila bez stadiona i igrala je utakmice u Ledenicama sve dok nije došlo do gradnje novog stadiona ispod brane jezera Vidara. Danas se tu nalazi moderni stadion Banja Ilidža kapaciteta od 8.000 mjesta, od čega je 5.000 sjedećih.

## Poznati igrači 
*  Ešef Jašarević
*  Sabit Alimanović
*  Ibrahim Avdagić
*  Jasmin Bogdanović
*  Elvis Ćorić
*  Ognjen Đelmić
*  Zlatko Đorić
*  Emir Hadžiđulbić
*  Amir Hamzić
*  Dalibor Pandža
*  Besim Šerbečić
*  Nikola Vasiljević
*  Amir Durgutović
*  Ivan Jakovljević
*  Secouba Diatta
*  Milan Knežević
*  Nikola Nikić
*  Samir Nuhanović
*  Srđan Savić
*  Perica Stančeski
*  Emir Halilović
*  Velibor Vasilić
*  Amer Ordagić
*  Dario Damjanović

## Treneri 
*  Dobrivoje Živkov
*  Radomir Jovičić
*  Ratko Ninković
*  Amir Durgutović
*  Zoran Ćurguz
*  Dragan Jović
*  Zoran Kuntić
*  Milomir Odović
*  Vladimir Gaćinović (2013)
*  Nermin Huseinbašić (2013)
*  Denis Taletović (2013–2014)
*  Nermin Huseinbašić (2014)
*  Petar Šegrt (2014–2015)
*  Nedim Jusufbegović (2015–2016)
*  Darko Vojvodić (2016–2017)
*  Bojan Magazin (2017)
*  Nermin Šabić (2017–2018)
*  Romeo Šapina (2018)
*  Mile Lazarević (2018–2019)
*  Senad Hadžić (2019)
*  Vlado Jagodić (2019)
*  Mile Lazarević (2019–2020)
*  Dario Damjanović (2020)
*  Mato Neretljak (2020–2021)
*  Nebojša Đekanović (2021–2023)
*  Nihad Kadić (2023)
*  Mato Neretljak (2023–2024)
*  Milorad Ilišković (2024)
*  Mato Neretljak (2025–danas)

## Reference 
## Vanjski linkovi 
* 
* NK Zvijezda na Soccerbase.com
* NK Zvijezda na Transfermarkt.com

*
Zvijezda
Zvijezda
Zvijezda
Kategorija:1922. u Bosni i Hercegovini